OpenLLM-France/wikimedia huggingface dataset:
# Zestoa Kirol Bazkuna

Zestoa Kirol Bazkuna Zestoako kirol kluba da. 1976an sortua, alpinismo, atletismo, txirrindularitza, futbol eta pilota sailak ditu. Futbol saila egun Gipuzkoako Ohorezko Erregionalan dabil.

## Historia

Zestoa Kirol Bazkunak Erregional Mailetan aritu du, 2001ean Hirugarren Mailara igo arte. Tamalez urtebete baino ez zuen iraun han.

## Uniformea

* Lehenengoa: Zamarra zuri-beltza eta praka beltzak.
* Bigarrengoa: Zamarra urdina eta praka beltzak.

## Futbol Zelaia

2004an Zestoako futbol zelaia berria ireki zuten, 1985tik aurrera erabilitako Zubiaurre ordezkatzeko. Iraeta auzoan kokaturik, 107x69 metro ditu.

## Datuak

2022-23 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 1
* Emaitzarik onena: 19.a (Hirugarren Maila, IV. Multzo 01-02 denboraldia)

### Mailak

* 1976-2001: Erregional Maila.
* 2001-2002: Hirugarren Maila.
* 2002-egun: Erregional Maila.

## Kanpo estekak

* Datuak: Q9097662
# České Budějoviceko udaletxea

České Budějoviceko udaletxea, txekieraz: Českobudějovická radnice, Txekiar Errepublikalo České Budějovice udalerriko udaletxea da, Bohemia eskualdean.
1727-1730 artean eraikia izan zen.
* Datuak: Q19543341
* Multimedia: Town hall in České Budějovice / Q19543341
# České Budějovice

České Budějovice, sarritan Budějice edo Budějce laburduraz deitua (txekieraz ˈtʃɛskɛː ˈbuɟɛjovɪtsɛ ahoskatua; alemanez: Budweis edo Böhmisch Budweis; polonieraz: Czeskie Budziejowice; latinez: Budovicium), Txekiar Errepublikako Hego Bohemia eskualde administratiboaren hiriburua da. Vltava eta Malse ibaien bilgunean dago. 2013an 93.467 biztanle zituen.
Errepide eta burdinbide gurutze garrantzitsua da. Arkupez inguraturiko plaza ikusgarria dago hiriaren erdian (Náměstí Přemysla Otakara II). Ekonomian mekanika industria, garagardogintza eta portzelanagintza nabarmentzen dira. Mundu mailan Budějovický Budvar garagardo marka ospetsuaren sorlekua izateagatik ezaguna da. Apezpikutegia dauka.

## Klima

Datu klimatikoak (České Budějovice) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1.4 | 2.9 | 8.6 | 13.9 | 19.2 | 22.1 | 24.0 | 23.5 | 19.4 | 13.3 | 6.3 | 2.7 | 13.1 |
| Batez besteko tenperatura (ºC) | −1.9 | −0.9 | 3.7 | 8.2 | 13.2 | 16.3 | 18.0 | 17.6 | 13.8 | 8.4 | 3.1 | -0.1 | 8.3 |
| Batez besteko tenperatura minimoa (°C) | -5.1 | -4.7 | -1.2 | 2.6 | 7.2 | 10.5 | 12.1 | 11.7 | 8.2 | 3.6 | 0.0 | -2.9 | 3.5 |
| Pilatutako prezipitazioa (mm) | 42 | 42 | 45 | 48 | 79 | 94 | 98 | 84 | 58 | 43 | 47 | 50 | 730 |
| Iturria: Climate Data ORG ||||||||||||||

## Iruditegia

* Plaza nagusia (Náměstí Přemysla Otakara II).
* Udaletxea.
* San Nikolas katedrala.
* Hegoaldeko Bohemiako museoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/10/02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Graesse, Johann Georg Theodor. (1861). Orbis Latinus. Dresden.
* ↑ Txekiar Errepublikako udalerrietako biztanleria, 2013ko urtarrilaren 1ean Czso.cz
* ↑ Climate: Budweis. .

## Kanpo estekak

* (Txekieraz) (Alemanez) (Ingelesez) České Budějovice hiriko udal webgunea
* Virtual show
* Datuak: Q16506
* Multimedia: České Budějovice / Q16506
# České Brezovo

České Brezovo Eslovakiako udalerri bat da, Poltárko barrutian kokatuta. 38,57 km²ko azalera du eta 497 biztanle 2017ko datuen arabera.

## Historia

Idatzizko lehen aipamena 1435. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q871095
* Multimedia: České Brezovo / Q871095
# William Conybeare

William Daniel Conybeare (1787ko ekainaren 7a - 1857ko abuztuak 12) geologo eta paleontologo britainiarra izan zen.

## Biografia

Conybeare Londresen jaio zen eta Oxfordeko Unibertsitateko Christ Church Collegen ikasi zuen. Erlijio-ordenatan sartu zen eta Wardingtoneko bikario izan zen ( Bristoletik gertu). Garai horretan, Bristoleko Filosofia Erakundearen sortzaileetako bat izan zen, 1822an . Glamorganshireko errektorea izan zen Sully-n 1823tik 1836ra arte, eta Axminsterreko bikarioa 1836tik 1844ra arte. Hezkuntza arduraduna 1839z gero, eta Llandaff Apezpikutza anglikanoaren errektorea 1845etik aurrera.
John Kidd-en (1775-1851) ikastaroetan geologian interesatu zen. Ikasketak egin ondoren, Erresuma Batuan eta kontinentean zehar bidaiatu zuen, eta Geological Society of Londoneko lehen kideetako bat izan zen.
William Buckland (1784-1856) eta Adam Sedgwick (1785-1873) Conybeareren lana geologian aintzatetsi zioten.
1821ean, William Conybeareak Mary Anningek (1799-1847) aurkitu zuen plesiosauriko eskeletoa maisuki deskribatu zuen. Orduan egin zuen txostenaren elementu nagusiak ondorengo ikerketek berretsi zituzten.
Zenbait lan argitaratu zituen: Ingalaterrako hego-mendebaldeko ikatz-geruzei buruz (William Buckland-ekin, 1824an), Thamesis haranari buruz, Léonce Élie de Beaumont-eko mendilerroaren eraketaren teoriari buruz (1798-1874), eta Lyme Regis-en gertu ur-irristatzeari buruz, 1839an.
Hala ere, bere lan nagusia Outlines of the Geology of England and Wales da, 1822an, William Phillips-en (1775-1828) lanaren bigarren edizioa, idazlearekin batera idatzia. Conybeareren ekarpenak edizio honen zati nagusia da, non lehenengo zatian soilik deskribatzen zen Karboniferoa eta geruza berrienak. Idazketa honek eragin handia izan zuen Erresuma Batuko zenbait elkartetan.
Conybeare Royal Society-ko kidea izan zen, eta eta Frantziako Institutuko kidea ere. 1844an Wollaston domina jaso zuen.
* Datuak: Q2143830
* Multimedia: William Conybeare / Q2143830
* Espezieak: William Daniel Conybeare
# William Cobbett

William Cobbett (Farnham, Surrey, 1763ko martxoaren 9a - Guildford, 1835eko ekainaren 18a) ingeles kazetari eta politikaria izan zen.
Herri-dirua beste zeregin batzuetarako erabili zuelako salaketak behartuta, Estatu Batuetara jo behar izan zuen, eta bertan hasi zen politika-lanetan. Ingalaterrara itzulitakoan (1802) toryen aldeko Weekly Political Register astekaria sortu zuen. Merke saltzen zen astekari hartatik gizarte-egoerari buruz egin zituen salaketak eta kritikak gero eta gogorragoak ziren, eta Parlamentuaren erreforma ere proposatu zuen. Langileriaren ordezkari gisa parlamentari aukeratu zuten 1832. urtean. Hauteskundeen erreforma onartu zuen gizartearen egoera aldatzeko lehen neurri gisa. Tradizio historikoan oinarrituriko demokraziaren alde azaldu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2141938
* Multimedia: William Cobbett / Q2141938
# William Congreve

William Congreve (Bardsey, Leeds, 1670eko urtarrilaren 24a - Londres, 1729ko urtarrilaren 19a) ingeles idazlea izan zen.
Olerkiak eta antzezlanak idatzi zituen Ingalaterrako Berrezarkuntzaren garaian. Elkarrizketa satiriko eta adimentsuengatik nabarmendu zen eta ohitura-komedien estiloan eragina izan zuen. Garaiko antzezlan ezagunenen egilea izan zen.
Garai labur bat izan zuen politikan Whig alderdian.

## Lanak

* The Old Bachelor (1693)
* The Double Dealer (1694)
* Love for Love (1695)
* The Mourning Bride (1697)
* The Way of the World (1700)

## Kanpo estekak

* Datuak: Q366805
* Multimedia: William Congreve / Q366805
# William Christie

William Lincoln Christie (Buffalo, New York, AEB, 1944ko abenduaren 19a) Estatubatuar orkestra zuzendaria eta klabezin-jotzailea da.
Artearen historia ikasi zuen Harvard Unibertsitatean, eta ondoren klabezina Ralph Kirkpatrickekin Yaleko Unibertsitatean. Musikaren historiako irakasle izan zen Dartmouth Collegen. 1971n Frantziara joan zen bizitzera. Five Centuries taldearekin musika garaikideko jaialdietan parte hartu zuen, baina berehala musika barrokorantz egin zuen eta espezialista bihurtu zen gai horretan. 1978an herrialde askotatik bildutako gazteekin Arts Florissants taldea sortu zuen. Talde horrekin XVII. eta XVIII. mendeetako frantses eta italiar errepertorioaren zati handia grabatu du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-06-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q376588
* Multimedia: William Christie (musician) / Q376588
# William Clark

William Clark (1770eko abuztuak 1-1838ko irailak 1), Meriwether Lewisekin, Lewis eta Clarken espedizioan joan zen esploratzaile estatubatuar bat izan zen.
William, Virginia estatuko Carolinen jaio zen 1770eko abuztuak 1ean. Bere familia, Kentucky estatuko Louisville herrira bizitzera joan zen 1786an, baina ez zuen heziketa onik izan. Bere anaia Georgek Armada Kontinentalean, hamahiru koloniek, Independentzia gerran ingelesen aurka borrokatzeko sortutako armadan izena eman ondoren, William Clark tokiko milizietan sartu zen, eta zenbait kanpainetan parte hartu zuen. 1792an, armada erregularreko teniente izendatua izan zen eta Estatu Batuetako Legioa deritzona eman zioten, Anthony Waynek zuzendua.
Clarkek, armada, 1796an utzi zuen, bere denbora gehiena, bere lagun handia zen Meriwether Lewisekin igaroz Louisvillen eta bidaian. 1803an, Lewisek, Thomas Jefferson presidentearen bultzadapean sortzen ari zen espedizioaren agintea banatzea proposatu zion, Corps of Discovery delakoa. Espedizioak hiru urte iraun zuen, eta, teknikoki, Lewisen agindupekoa zen arren, praktikan, biek ala biek espedizioaren agintea banatu zuten, Lewisen ekinaren ondorioz. Clark, nagusiki, mapen konfekzioaz, logistika eta hornikuntzen kudeaketaz eta tokiko animalia eta landareen identifikazio eta sailkapenaz arduratu zen.
* Datuak: Q355348
* Multimedia: William Clark (explorer) / Q355348
# William Collins

William Collins (Chichester, Sussex, Ingalaterra, 1721eko abenduaren 25a - 1759ko ekainaren 12a) ingeles olerkaria izan zen.

## Biografia

XVIII. mendeko poeta prerromantiko handienetakoa. Familia burges baten semea zen, eta miseria gorrian bizi izan zen. Eroetxe batean hil zen.
Haren lan nagusia: Odes on several descriptive and allegorical subjects (1747, Gai deskriptibo eta alegoriko batzuei buruzko odak). Ode to Evening (Oda arratsari) izan zen haren poema ospetsuena, bertso librean idatzi zuen bakarra. Lirikotasun, exotikotasun eta freskotasun berezi batez hornituriko lanak idatzi zituen.
William Collinsen obra ez da XX. mendera arte behar bezala ezagutu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q919133
* Multimedia: William Collins (poet) / Q919133
# William Cowper

William Cowper (Great Berkhampsted, Hertfordshire, 1731ko azaroaren 26a - East Dercham, Norfolk, 1800eko apirilaren 25a) poeta ingelesa eta Erromantizismoaren aitzindaria izan zen.
Sei urte zituela ama galdu zuen. Tratu txarrak jasan zituen gero eskola lagunengandik. Nortasuna aldatuta bere buruaz beste egiteko saio baten ondoren, urtebete eman zuen eroetxe batean. Bertan idatzi zuen Eroaldi batean idatziriko oharrak liburua. Gero, apaiz estuegi baten eraginak nahastu zuen Cowperren nortasun hauskorra: erlijio arazoak zirela eta, burutik egin zen (1773-1776). Garai honen ondoren, erlijio eta amodiozko poemak idatzi zituen. 1781. urtean Diverting history of John Gilpin balada komikoa idatzi zuen, eta 1785ean The Task (Enigma) poema bilduma.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-07-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315537
* Multimedia: William Cowper / Q315537
# William Coxe

William Coxe (1748ko martxoaren 17a - 1828ko ekainaren 8a), Royal Societyko kide, historialari ingelesa eta Eliza Anglikanoko apaiza izan zen, 1771 eta 1786. urteen artean nobleziaren bidaia lagun eta tutore gisa aritu zena. Hainbat lan historiko eta bidaldi liburu idatzi zituen Suitzaz, Errusiaz edota Poloniaz. 1771. urtean diakono izendatu zuten eta, ondoren, Salisbury inguruko Bemerton herriko erretore eta artxidiakonoa izan zen, 1786. urteaz geroztik bere heriotza arte. Besteak beste, Robert Walpole, Horace Walpole, John Churchill, Habsburgotarrak edota Espainiako Borboi etxearen memoriak argitaratu zituen.

## Idazlanak

* Memoirs of Sir Robert Walpole (Londres, 1798)
* Memoirs of Horatio, Lord Walpole (Londres, 1802)
* Memoirs of John, Duke of Marlborough (Londres, 1818-1819)
* Private and Original Correspondence of Charles Talbot, Duke of Shrewsbury (Londres, 1821)
* Memoirs of the Administrations of Henry Pelham (Londres, 1829)
* History of the House of Austria (Londres, 1807)
* Memoirs of the Bourbon Kings of Spain (London, 1813)
* Sketches of the Natural, Political and Civil State of Switzerland (Londres, 1779)
* Account of the Russian Discoveries between Asia and America (Londres, 1780)
* Account of Prisons and Hospitals in Russia, Sweden and Denmark (Londres, 1781)
* Travels into Poland, Russia, Sweden and Denmark (Londres, 1784)
* Travels in Switzerland (Londres, 1789)
* Letter on Secret Tribunals of Westphalia (Londres, 1796)
* Historical Tour in Monmouthshire (Londres, 1801)

## Erreferentziak

* ↑ Kondaira. .
* Datuak: Q2614067
* Multimedia: William Coxe / Q2614067
# William Cranch Bond

William Cranch Bond (Falmouth, Maine, AEB, 1789ko irailaren 9a - Cambridge, Massachusetts, 1859ko urtarrilaren 29a) Estatu Batuetako astronomoa izan zen.

## Biografia

1850ean, Vega izarraren argazkia egin zuen, eta horixe izan zen izar baten lehenengo argazkia. Handik urtebetera, Ilargiari egin zion argazki batek arrakasta handia izan zuen Londresko erakusketa batean. Saturnoren bi sateliteren artean eraztun ilun bat zegoela ikusi zuen. 1857an, izar bikoitz baten lehenengo argazkia atera zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314565
* Multimedia: William Cranch Bond / Q314565
# Zortzigarren depresio tropikala (2009)

Zortzigarren depresioa depresio tropikala 2009ko 8. ekaitza izan zen.
Bere eragina txikia izan zen eta itsaso zabalean uxatu zen.

## Kanpo estekak

* (Ingelesez) Ekaitz tropikalaren txostena.
* Datuak: Q12269416
2009ko Atlantikoko zikloi tropikalak :
| Lehena | Ana | Bill | Claudette | Danny | Erika | Fred | Zortzigarrena | Grace | Henri | Ida | Joaquin | Kate | Larry | Mindy | Nicholas | Odette | Peter | Rose | Sam | Teresa | Victor | Wanda |
# Zortzi mila

Zortzi mila (8000) zazpi mila bederatziehun eta laurogeita hemeretziaren ondoren eta zortzi mila eta bataren aurretik doan zenbaki osoa da.

## Kanpo estekak

* Datuak: Q1142523
* Multimedia: 8000 (number) / Q1142523
# Zortziehun

Zortziehun (800) zazpiehun eta laurogeita hemeretziaren ondoren eta zortziehun eta bataren aurretik doan zenbaki osoa da.

## Kanpo estekak

* Datuak: Q746396
* Multimedia: 800 (number) / Q746396
# Zortzigarren etorbidea (Manhattan)

Zortzigarren etorbidea New York hiriko Manhattan burguko West Side auzoko etorbide bat da, iparralderantz doan trafikoak zeharkatzen duena. Manhattango lerro zuzeneko kalerik luzeena da. Zortzigarren etorbidea West Village auzoan Abingdon Squaren hasten da (non Hudson kalea Zortzigarren etorbidea bihurtzen den Bleecker kalearekin gurutzaketa batean) eta 44 kuadratan zehar jarraitzen du Chelsea, Garment barrutia, Hell's Kitchen, Midtown eta Antzokiko barrutitik Broadwayn jarraitzen du, eta amaitu baino lehen Columbus Circlen sartzen da (58. kalean).
Zortzigarren etorbidetik gertu dauden toki interesgarri batzuk:
* Chelsea Hotela (23. kalean, Zazpigarren eta Zortzigarren etorbideen artean).
* Fashion Institute of Technology (26. eta 27. kaleetan).
* Madison Square Garden eta Pensilvania Geltokia (31. eta 33. kaleen artean).
* James Farley Post Office
* New York Times Building 40. kalean
* Port Authority Bus Terminal (40 eta 42. kaleen artean).
* One Worldwide Plaza
* Hearst Tower

## Kanpo estekak

* Datuak: Q109951
* Multimedia: 8th Avenue (Manhattan) / Q109951
# Zortzapen-printzipio

Kontabilitatean, zortzapen-printzipioa sarrerak eta gastuak horiek sortu dituzten egitate ekonomikoak gertatzen direnean kontabilizatu behar direla xedatzen duen Orokorki Onartutako Kontabilitate-Printzipio bat da. Horren arabera, sarrerak fakturak kobratu direnean soilik kontabilizatu beharko lirateke; gastuak, berriz, horiek sorrarazi dituen egitatea gertatzen denean.

## Kanpo estekak

* Datuak: Q113815477
# Zortzi

Zortzi (8) zazpiaren ondoren eta bederatziaren aurretik doan zenbaki osoa da.

## Zenbaki-sistema zortzitarra

Zenbaki-sistema zortzitar 8ko oinarria duen zenbaki-sistema da, normalean 0-7 ikurrak erabiliz.

## Frantziako departamendua

* Ardenak departamendua (08)

## Kanpo estekak

* Datuak: Q23355
* Multimedia: 8 (number) / Q23355
# Zortzia (eskalada)

Zortzia edo zortzi beheregailua eskaladan Soka eta rapel teknikaren bidez jaitsiera ahalbideratzen duen gailua da. Izena zortzi baten itxura duelako jasotzen du. Abentura kiroletan arras erabilia da, tartean eskalada, alpinismoa, espeleologia, arroila-jaitsiera eta abar.

## Kanpo estekak

* Datuak: Q2141382
* Multimedia: Figure eight / Q2141382
# Zortzidun

Zortziduna eskala diatonikoaren ondoz ondoko zortzi notaren arteko bitartea da. Goiko notaren uhin-maiztasuna behekoaren bikoitza da. Zortziduna osatzen duten bi notek izen bera dute, eta zortzidun desberdineko izen bereko notak bereizteko zenbait sistema erabiltzen dira.
Bi frekuentzien arteko zortzidunen kopurua logaritmo bitarraren erabileraren bidez kalkula daiteke. Horrela, adibidez, giza belarriaren bidez entzun daitezkeen frekuentzien tartea 20 Hz-tik 20.000 Hz-ra bitartekoa bada, tarte horrek hartzen duen zortzidunen kopurua honako hau da:
    $\log _{2}\left({\frac {20.000}{20}}\right)=9.965{\text{ zortzidun}}$

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q386025
* Multimedia: Octaves / Q386025
# Zortzigarren Gurutzada

Zortzigarren Gurutzada Tunisiako Erresumaren aurkako kanpaina militarra izan zen, 1270ean gertatutakoa, Luis IX.a Frantziakoa buru izan zuena.

## Historia

1265 eta 1268 artean, mamelukoek Palestina eta Libanoko zenbait lurralde kristau, Haifa, Antiokia, Galilea eta Armenia konkistatu zituzten eta Ekialde Hurbilean anarkia zen nagusi. Hori zela eta Luis IX.a Frantziakoak Gurutzada aldarrikatu eta, 1270ean, Europan laguntza handirik jaso gabe, Tunisiara joan zen.
Jatorrizko asmoa ez zen militarra baizik eta erlijiosoa, emirra kristautasunara aldatzea hain zuzen ere. Honek gaizki hartu eta armada prestatu zuen. Hala ere, ez zuten borrokatu izurriteak sarraskia eragin zuelako kristauen artean. Erregea bera hil zen eta bere oinordekoa zen Filipe Ausartak bake ituna sinatu eta Europara itzuli zen. Izurriteak jota,Tibalt II.a Nafarroakoa ere Zortzigarren Gurutzada horretan hil zen 1270 urtean, itzultzean, SiziliakoTrapani hirian.
1271 eta 1272 artean Bederatzigarren Gurutzada egin zuten, batzuetan honekin bat egina.

## Erreferentziak

* ↑ Al-Maqrizi, Al Selouk Leme'refatt Dewall al-Melouk, Dar al-kotob, Kairo 1997
* ↑ Richard, Jean: The Crusades, C.1071-c.1291, Cambridge University Press, 1999. ISBN 0-521-62566-1

## Ikus, gainera

* Tibalt II.a Nafarroakoa

## Kanpo estekak

* Datuak: Q243684
* Multimedia: Eighth Crusade / Q243684
# Zortzi orduko lanaldi

Zortzi orduko lanaldia (ingelesez eight-hour day) langileen mugimenduak lanaldiaren murrizketa eta eguneko 8 lan ordu edo asteko 40 lan orduen ezartzearen eskakizuna da, lanaldi murriztuaren mugimenzua izenez ere ezagutzen da. Jatorria, XVIII. mendean Industria Iraultzarekin Erresuma Batuan zeuden lan baldintza penagarrietan du.

## Kanpo estekak

* Datuak: Q341050
* Multimedia: 8 hour day / Q341050
# Washington udalerria, Noble konderria (Indiana)

Washington udalerria Ameriketako Estatu Batuetako Indiana estatuko udalerri bat da, Noble konderrian. Azken zentsuaren arabera 1.073 biztanle zituen, 23.69 milia karratu (61.4 km$^2$) eremuan.

## Ekonomia

2020ko zentsuaren arabera, Washington udalerriak 346 etxebizitza zeuden. Per capita diru-sarrerak 29.655 estatubatuar dolar ziren.

## Kanpo estekak

* Datuak: Q5401123
# Washington udalerria, Ohio

Washington udalerria Ameriketako Estatu Batuetako Ohio estatuko udalerri bat da, Ohion. Azken zentsuaren arabera 4.250 biztanle zituen, 8.9 milia karratu (23 km$^2$) eremuan.

## Ekonomia

2020ko zentsuaren arabera, Washington udalerriak 1710 etxebizitza zeuden. Per capita diru-sarrerak 70.484 estatubatuar dolar ziren.

## Kanpo estekak

* Datuak: Q2888560
* Multimedia: Washington Township, Franklin County, Ohio / Q2888560
# Washington udalerria, Owen konderria

Washington udalerria Ameriketako Estatu Batuetako Indiana estatuko udalerri bat da, Owen konderrian. Azken zentsuaren arabera 6.387 biztanle zituen, 47.57 milia karratu (123.2 km$^2$) eremuan.

## Ekonomia

2020ko zentsuaren arabera, Washington udalerriak 2622 etxebizitza zeuden. Per capita diru-sarrerak 27.835 estatubatuar dolar ziren.

## Kanpo estekak

* Datuak: Q7995079
# Washington udalerria, Paulding konderria (Ohio)

Washington udalerria Ameriketako Estatu Batuetako Ohio estatuko udalerri bat da, Paulding konderrian. Azken zentsuaren arabera 663 biztanle zituen, 35.1 milia karratu (91 km$^2$) eremuan.

## Ekonomia

2020ko zentsuaren arabera, Washington udalerriak 248 etxebizitza zeuden. Per capita diru-sarrerak 31.865 estatubatuar dolar ziren.

## Kanpo estekak

* Datuak: Q7972448
* Multimedia: Washington Township, Paulding County, Ohio / Q7972448
# Washington udalerria, Pike konderria (Indiana)

Washington udalerria Ameriketako Estatu Batuetako Indiana estatuko udalerri bat da, Pike konderrian. Azken zentsuaren arabera 4.314 biztanle zituen, 45.12 milia karratu (116.9 km$^2$) eremuan.

## Ekonomia

2020ko zentsuaren arabera, Washington udalerriak 1900 etxebizitza zeuden. Per capita diru-sarrerak 29.602 estatubatuar dolar ziren.

## Kanpo estekak

* Datuak: Q7972450
* Multimedia: Washington Township, Pike County, Indiana / Q7972450
# Washington udalerria, Newton konderria (Indiana)

Washington udalerria Ameriketako Estatu Batuetako Indiana estatuko udalerri bat da, Newton konderrian. Azken zentsuaren arabera 304 biztanle zituen, 45.88 milia karratu (118.8 km$^2$) eremuan.

## Ekonomia

2020ko zentsuaren arabera, Washington udalerriak 128 etxebizitza zeuden. Per capita diru-sarrerak 32.134 estatubatuar dolar ziren.

## Kanpo estekak

* Datuak: Q7972441
# Washington udalerria, Page konderria (Iowa)

Washington udalerria Ameriketako Estatu Batuetako Iowa estatuko udalerri bat da, Page konderrian. Azken zentsuaren arabera 195 biztanle zituen.

## Ekonomia

2020ko zentsuaren arabera, Washington udalerriak 87 etxebizitza zeuden. Per capita diru-sarrerak 36.866 estatubatuar dolar ziren.

## Kanpo estekak

* Datuak: Q5559166
# Washington udalerria, Parke konderria (Indiana)

Washington udalerria Ameriketako Estatu Batuetako Indiana estatuko udalerri bat da, Parke konderrian. Azken zentsuaren arabera 1.412 biztanle zituen, 36.13 milia karratu (93.6 km$^2$) eremuan.

## Ekonomia

2020ko zentsuaren arabera, Washington udalerriak 536 etxebizitza zeuden. Per capita diru-sarrerak 22.058 estatubatuar dolar ziren.

## Kanpo estekak

* Datuak: Q7972447